The Go-Go’s

The Go-Go’s on kokonaan naisista koostuva yhdysvaltalainen rock-yhtye, joka perustettiin vuonna 1978 Los Angelesissa. The Go-Go’s nousi esiin 70-luvun lopun ja 80-luvun alun punk- ja new wave -räjähdyksestä. Se oli ensimmäisiä kaupallisesti menestyneitä naisyhtyeitä, joita eivät ohjanneet miespuoliset tuottajat tai managerit. 

 Ura 
The Go-Go’s  perustettiin alun perin vuonna 1978 nimellä Misfits, ja siihen kuuluivat Belinda Carlisle (laulu), Jane Wiedlin (kitara, laulu), Charlotte Caffey (soolokitara, koskettimet), Margot Olaverra (basso) ja Elissa Bello(rummut). Yhtye joutui kuitenkin vaihtamaan nimensä, kun se ymmärsi, että New Yorkissa esiintyi Glenn Danzigin johtama samanniminen Misfits-yhtye. Naiset vaihtoivat yhtyeensä uudeksi nimeksi The Go-Go’s ja alkoivat esiintyä baareissa ja klubeissa Kaliforniassa. 

Vaikka yhtyeen myöhemmät hittisinglet – ”We Got the Beat,” ”Our Lips Are Sealed,” ”Vacation,” ja ”Head Over Heels” – olivat kirkasta ja energistä new wave -poppia, yhtyeen jäsenet olivat kiinteä osa Kalifornian punk-skeneä. Yhtyeen laulaja Belinda Carlisle oli aikaisemmin soittanut rumpuja hardcore punk -yhtyeessä The Germs. Uransa alussa myös The Go Go’s soitti punk rockia, vaikka sen rajumpia puolia hiottiin pois ennen heidän debyyttialbuminsa Beauty and the Beat (1981) julkaisua. 

Vuonna 1979 Gina Schock liittyi yhtyeeseen rumpaliksi. Samana vuonna bändi nauhoitti ensimmäisen demon ja toimi brittiläisen ska-yhtyeen Madnessin lämmittelijänä sekä Los Angelesissa että Englannissa. 

The Go-Go’s vietti puolet vuodesta 1980 kiertueella Englannissa. Se keräsi huomattavaa suosiota ja julkaisi singlen ”We Got the Beat” paikallisella Stiff Recordsilla. Singlen tuontikappaleesta tuli underground-hitti Yhdysvaltojen klubeilla, mikä tarkoitti, että bändi oli tarpeeksi suosittu myydäkseen keikkoja loppuun – mutta sillä oli vaikeuksia saada kotimaassaan levytyssopimusta. Vuoden 1980 lopulla basisti Olaverra sairastui eikä voinut enää esiintyä, ja hänet korvasi Kathy Valentine, joka oli kitaristi eikä ollut koskaan ennen soittanut bassoa. 

Vuoden 1981 alussa Go-Go’s solmi levytyssopimuksen I.R.S. Recordsin kanssa. Kesällä 1981 julkaistu debyyttialbumi Beauty and the Beat oli vuoden yllättävimpien menestysten joukossa: se pysyi Billboardin ykkösenä kuusi viikkoa ja sitä myytiin yli kaksi miljoonaa kappaletta. ”Our Lips Are Sealed” -kappale nousi sijalle 20 ja uudelleen nauhoitettu versio kappaleesta ”We Got the Beat” vietti kolme viikkoa sijalla kaksi.

Seuraavana vuonna yhtye julkaisi albumin Vacation. Albumi nousi Top Ten -listalle ja myi kultaa. Seuraavana vuonna bändi ei kyennyt esiintymään, kun Caffey toipui murtuneesta ranteesta. Vuonna 1984 Go-Go’s palasi albumilla Talk Show, joka oli sen musiikillisesti kunnianhimoisin julkaisu. Siinä oli kaksi Top 40 -hittiä – ”Head Over Heels” (sija 11) ja ”Turn to You” . Vuoden loppuun mennessä Wiedlin erosi yhtyeestä, ja The Go-Go’s hajosi toukokuussa 1985.

Belinda Carlisle nousi menestyneimmäksi sooloartistiksi yhtyeestä. Hän teki sarjan valtavirran pop-hittejä 80-luvun lopulla, mukaan lukien ykkössingle ”Heaven Is a Place on Earth”. Jonkin aikaa Charlotte Caffey oli osa Carlislen taustabändiä; myöhemmin hän perusti yhtyeen The Graces, joka julkaisi albumin Perfect View vuonna 1990. Jane Wiedlin julkaisi kaksi sooloalbumia ja esiintyi myös muutamassa elokuvassa. Wiedlin myös järjesti yhtyeen lyhyen uudelleennäkemisen vuonna 1990, jolloin se esiintyi PETA:n hyväntekeväisyyskonsertissa ja nauhoitti version kappaleesta ”Cool Jerk” kokoelmaansa Greatest varten. The Go-Go’s yhdistyi jälleen vuonna 1994 ja nauhoitti kolme uutta kappaletta tupla-albumille Return of the Valley of the Go-Go’s.

Uuden materiaalin nauhoittamisen jälkeen yhtye päätti jatkaa toimintaa kokopäiväisesti. Vuonna 2000 se esiintyi VH1:n Behind the Music -TV sarjassa ja julkaisi sitä tukevan parhaita kappaleita sisältävän albumin VH1 Behind the Music: Go-Go’s Collection. Vuonna 2001 ilmestyi God Bless the Go-Go’s, joka koostui kokonaan uudesta materiaalista.

Jäsenet

Diskografia
Studioalbumit
Beauty and the Beat (1981)
Vacation (1982)
Talk Show (1984)
God Bless The Go-Go’s (2001)

Kokoelmat
Greastest (1990)
Return to the Valley of the Go-Go’s (1994)
VH1 Behind the Music: Go-Go’s Collection (2000)

 Aiheesta muualla 

 Yhtyeen kotisivut 

 Lähteet: 

Luokka:Yhdysvaltalaiset rockyhtyeet